Isidoro Delclaux Arostegi

Isidoro Delclaux Arostegi (Bilbo,  - Areeta, ) bizkaitar politikaria eta enpresaburua izan zen.

 Biografia 
Batxilergoa ikasi zuen Bergarako Errege Mintegian, eta, ondoren, Deustuko Unibertsitatera igaro zen. Han, Bide Ingeniari ikasketak hasi zituen. 1914ko uztailean ekonomia ikasketak hasi zituen Londresko Pittman Schoolen, eta ikasketa horiek eten egin zituen Mundu Gerrak. Hori dela eta, ikasketak Bilbon jarraitu zituen, bere kabuz osatuz.bilbaopedia.info

1920an, ikasketak erabat amaituta zituela, Isidorok bazkide kudeatzaile gisa parte hartu zuen «Delclaux y cía.» enpresan, milioi bat pezetako kapital sozialarekin eratua. 1934an Vidrieras de Llodio, S.A. (Villosa)-egun Guardian Llodio dena- sortu zuen. Beira lau ekoizle honek bere langileentzako etxebizitzak izan zituen enpresa handi bat; 1970eko hamarkadan, 1.500 pertsonak egin zuten lan hartan.patrimonioindustrialdeeuskadi.com

1943 eta 1961 artean, hiru legelealdi ezberdinetan, Gorteetako prokuradorea izan zen. Ideologiaz monarkikoa, 1943an Hogeita Zazpien Manifestuaren sinatzaileetako bat izan zen. Ricardo de la Ciervaren arabera, Franco jeneralaren erreakzioa zuhurra izan zen, Ez zekien oso ondo ekimenak zuen indarra eta denbora pasatzen utzi zuen, hori argitu arte.Ricardo de la Cierva, Franco, la historia, Fénix, Madril, 2000. ISBN-84-88787-34-0 621-622 or. 1943ko ekainaren 26an, azkenik, Batzorde Politikoa bildu zen, eta erabaki zuen sinatzaile guztiak Mugimenduaren Kontseilu Nazionaletik kanporatzea.Luis Suárez Fernández, Franco, 247 or., Bartzelona, Ariel, 2005. .

 Erreferentziak 

Kategoria:Bilbotarrak
Kategoria:Bizkaiko enpresaburuak
Kategoria:Gudulari erreketeak
Kategoria:Euskal Herriko frankistak
Kategoria:Euskal Herriko monarkikoak
Kategoria:Gorteetako prokuradoreak
Kategoria:Getxon hildakoak